ย้อนความเซ็กซี่ก่อนป่วย แอน อังคณา ตำนานสาวเชคสะโพกดินระเบิด
ชีวิตมีขึ้นก็ต้องมีลงเป็นธรรมดา แอน อังคณา ทิมดี อดีตเซ็กซี่สตาร์สุดอึ๋ม และอดีตนักร้องชื่อดัง วงมะลิลา บราซิลเลี่ยน ที่ตอนนี้มีภาพออกมาว่าเธอกำลังป่วยหนัก ร่างกายซูบผอม จนต้องเข้ารับการรักษาที่โรงพยาบาลทหารผ่านศึก มาเป็นเวลากว่า 1 สัปดาห์แล้ว คนที่เห็นภาพในตอนนี้อาจจะตกใจเล็กน้อย คิดว่าต้องป่วยหนักแน่ๆ แต่อย่าเพิ่งคิดมากไป ต้องรอฟังคำตอบจากแพทย์วินิจฉัยอีกที และหลายคนอาจจะจำภาพ แอน อังคณา ทิมดี ในอดีตได้ดี เพราะเธอคือเซ็กซี่สตาร์เมื่อครั้ง 20 กว่าปีที่ผ่านมา เป็นดาวเซ็กซ์บอมบ์ชื่อดัง พูดชื่อนี้ใครก็ต้องรู้จัก บันเทิงไทยรัฐออนไลน์ จะพาย้อนอดีตไปทำความรู้จักอดีตเซ็กซี่สตาร์คนนี้อีกครั้ง,แอน อังคณา ทิมดี เกิดเมื่อวันที่ 9 กุมภาพันธ์ พ.ศ. 2507 ปัจจุบันอายุ 52 ปี แจ้งเกิดในฐานะนางแบบ นักแสดง และนักร้อง เกิดที่จังหวัดกรุงเทพฯ โดยมีพ่อเป็นชาวพม่าเชื้อสายแขก และแม่เป็นชาวไทย มีน้องชายสองคน จบการศึกษาจากโรงเรียนกรุงเทพการบัญชี เริ่มเข้าสู่วงการเมื่ออายุ 18 ปี จากการเข้าประกวดเวทีการประกวด Miss Bachelor ของ Bachelor Club และได้คว้าตำแหน่งอันดับสอง จากนั้นจึงได้เซ็นสัญญาเป็นนางแบบในสังกัดของคลับหนึ่งปี และมีผลงานถ่ายแบบ เดินแบบ รวมทั้งงานโฆษณาต่างๆ มากมาย ไม่ว่าเป็น โกดัก, ยาสระผมเฟลกซ์, รถซูซูกิ, ชุดว่ายน้ำไทรอัมพ์, เสื้อผ้า LTD, รถยนต์ไดฮัทสุ มิร่า และเครื่องสำอางคาเนโบฯ,ส่วนผลงานที่สร้างชื่อเสียงให้กับเธอมากที่สุดคือ โฆษณาเนสกาแฟ เอ็กตร้า เชค ในช่วงฤดูร้อนปี พ.ศ. 2531 โดยออกมาในรูปแบบของ Shake Lady นับว่า แอน อังคณา เป็นต้นแบบสาวเชคเนสกาแฟคนแรกของประเทศไทย นอกจากนี้ เธอยังมีรูปร่างที่ดีและสมส่วน สามารถสวมใส่เสื้อผ้าได้หลากหลาย รวมถึงชุดว่ายน้ำ จึงมีความโดดเด่นในการถ่ายแบบให้กับนิตยสารชั้นนำต่างๆ มากมาย,ต่อมา แอน ได้มีผลงานเพลงโดยเป็นสมาชิกของ วงมะลิลา บราซิลเลี่ยน ที่ออกเพลงสไตล์เรกเก้ สังกัดคีตา เรคคอร์ดส ร่วมกับ วิระ บำรุงศรี (แดง), ปาริกา เทพสุขดี (เปิ้ล), นึกคิด บุญทอง (หนึ่ง) และอิศราคม เอื้อพงษ์พันธ์ (เอว) โดยมีอัลบั้มเพลงออกมา 3 ชุด เพลงที่เธอร้องเองและสร้างชื่อเสียงคือ เพลงฟองสบู่ และ อีกหน่อย นอกจากนี้ ยังมีผลงานการแสดงทั้งจอเงินและจอแก้ว เธอเคยได้รับการเสนอชื่อเข้าชิงนักแสดงนำหญิงยอดเยี่ยม จากเรื่อง กะโหลกบางตายช้า กะโหลกหนาตายก่อน,ส่วนงานละครเรื่องแรกที่เล่นคือเรื่อง ริษยา ทางช่อง 7 ในปี 2534 รับบท ยอดธิดา และละครเรื่องสุดท้ายที่รับเล่นคือ กุหลาบเหนือเมฆ ทางช่อง 7 ในปี 2552 ปัจจุบัน แอน อังคณา ยังคงอยู่ในวงการบันเทิง รวมทั้งเขียนหนังสือเคล็ดลับความงามหลายเล่ม, ผลิตรายการโทรทัศน์, เป็นบรรณาธิการหนังสือ และเปิดร้านเสริมสวยร่วมกับเพื่อน.,ข่าวที่เกี่ยวข้อง,อย่าช็อก แอน อดีตเซ็กซี่บอมบ์ ป่วยจริง ,แอน อังคณา อาการดีขึ้น ลุกเข้าห้องน้ำเองได้ 
ชีวิตมีขึ้นก็ต้องมีลงเป็นธรรมดา แอน อังคณา ทิมดี อดีตเซ็กซี่สตาร์สุดอึ๋ม และอดีตนักร้องชื่อดัง วงมะลิลา บราซิลเลี่ยน ที่ตอนนี้กำลังป่วยหนักจนต้องเข้ารับการรักษา คนที่เห็นภาพแอนในตอนนี้แล้วอาจจะตกใจเล็กน้อย 
แอน อังคณา ทิมดี,แอน อังคณา ป่วยหนัก,แอน อังคณา เซ็กซี่สตาร์,แอน อังคณา มะลิลา บราซิลเลี่ยน,แอน อังคณา